CONSILIUL MUNICIPAL ORHEI PROIECT

**DECIZIE**

nr.\_\_\_\_\_\_\_\_\_

din\_\_\_\_\_\_\_\_\_\_\_\_\_\_2020

Cu privire la modificarea anexei nr.1

și anexei nr.3 la Decizia Consiliului

municipal Orhei nr.2.3 din 05.03.2020

În temeiul art.62-64 al Legii nr.100 din 22.12.2017 "Cu privire la actele normative"; art.14 alin.(3) din Legea privind administrația publică locală nr.436-XVI din 28.12.2006; Hotărârea Curții de Conturi a Republicii Moldova nr.95 din 17.12.2018 cu privire la Raportul auditului rapoartelor financiare ale municipiului Orhei; Decizia Consiliului municipal Orhei nr.2.3 din 05.03.2020 "Cu privire la aprobarea Regulamentului privind modul de constituire și utilizare a mijloacelor Fondului de Rezervă al municipiului Orhei"; examinând nota informativă prezentată,

CONSILIUL MUNICIPAL ORHEI DECIDE:

1. Se modifică anexa nr.1 la Decizia Consiliului municipal Orhei nr.2.3 din 05.03.2020 "Cu privire la aprobarea Regulamentului privind modul de constituire și utilizare a mijloacelor Fondului de Rezervă al municipiului Orhei", după cum urmează:
   1. Titlul II din anexa nr.1 la prezenta Decizie se completează cu pct.9 care va avea următorul conținut: "Venitul membrilor familiei nu trebuie să depășească venitul minim de existență calculat anual și publicat pe site-ul oficial al Biroului Național de Statistică al Republicii Moldova";
   2. Titlul II din anexa nr.1 la prezenta Decizie se completează cu pct.10 care va avea următorul conținut: "De ajutor material, conform prezentului Regulament, poate beneficia doar un membru al familiei care este cu aceiași viză de reședință".
2. Se modifică anexa nr.3 la Decizia Consiliului municipal Orhei nr.2.3 din 05.03.2020 "Cu privire la aprobarea Regulamentului privind modul de constituire și utilizare a mijloacelor Fondului de Rezervă al municipiului Orhei", după cum urmează:
   1. Pct.9 al anexei nr.3 la prezentul Regulament se completează cu sintagma:"Beneficiarii de ajutor material nu trebuie să dețină în proprietate terenuri agricole sau mai multe bunuri imobile decât cel în care este cu viză de reședință".
3. Pentru informarea publică prezenta decizia se plasează pe pagina oficială a Primăriei municipiului Orhei în rețeaua Internet www.orhei.md precum și se afișează pe panoul informațional al primăriei.
4. Prezenta decizie intră în vigoare la data includerii acesteia în Registrul de stat al actelor locale și poate fi atacată la Judecătoria Orhei în termen de 30 zile din data comunicării în condițiile Codului Administrativ.
5. Controlul asupra executării prezentei decizii revine viceprimarilor mun.Orhei dna Anastasia ȚURCAN și dl Valerian CRISTEA.

Primar al municipiului Orhei Pavel VEREJANU

Viceprimar Anastasia ȚURCAN

Viceprimar Valerian CRISTEA

Viceprimar Cristina COJOCARI

Contabil șef Svetlana ZINICOVSCHI

Specialist principal Grigore MÎRA

Secretar al Consiliului municipal Orhei Ala BURACOVSCHI

Autor: specialist principal Natalia NEGRU

Specialist principal Alina TRUSOVSCAIA

Notă informativă

La proiectul de decizie nr. \_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_\_\_\_\_2020

„Cu privire la modificarea anexei nr.1 și anexei nr.3 la

Decizia Consiliului municipal Orhei nr.2.3 din 05.03.2020"

|  |
| --- |
| Denumirea autorului şi, după caz, a participanţilor la elaborarea proiectului:  – specialist principal Natalia NEGRU;  Cu suportul serviciului juridic – specialist principal Grigore MÎRA;  Avizat de secretarul Consiliului municipal Orhei dna Ala BURACOVSCHI;  Coordonat cu viceprimarul: dna Anastasia ȚURCAN și Cristina COJOCARI. |
|  |
| 2. Condiţiile ce au impus elaborarea proiectului de act normativ şi finalităţile urmărite – necesitatea completării Regulamentului privind modul de constituire și utilizare a mijloacelor Fondului de Rezervă al municipiului Orhei. |
|  |
| 3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene – nu este cazul. |
|  |
| 4. Principalele prevederi ale proiectului şi evidenţierea elementelor noi:  În temeiul art.10, art.118-121, art.126-128 din Codul Administrativ al Republicii Moldova nr.116 din 19.07.2018; art.62-64 al Legii nr.100 din 22.12.2017 "Cu privire la actele normative"; art.17 alin.(1) și (4), art.19 alin.(4) și (7) din Legea privind administrația publică locală nr.436-XVI din 28.12.2006; Hotărârea Curții de Conturi a Republicii Moldova nr.95 din 17.12.2018 cu privire la Raportul auditului rapoartelor financiare ale municipiului Orhei; Decizia Consiliului municipal Orhei nr.2.3 din 05.03.2020 "Cu privire la aprobarea Regulamentului privind modul de constituire și utilizare a mijloacelor Fondului de Rezervă al municipiului Orhei". |
|  |
| 5. Fundamentarea economico-financiară :  - Legea nr.397-XV din 16.10.2003 "Privind finanțele publice locale";  - Legea **finanţelor publice şi responsabilităţii bugetar-fiscale nr.181 din 25.07.2014;**  - Decizia nr.11.20 din 10.12.2019 "Cu privire la aprobarea bugetului municipiului Orhei pentru anul 2020" cu ulterioarele modificări;  - Decizia nr.2.3 din 05.03.2020 "Cu privire la aprobarea Regulamentului privind modul de constituire și utilizare a mijloacelor Fondului de Rezervă al municipiului Orhei". |
|  |
| 6. Modul de încorporare a actului în cadrul normativ în vigoare – nu este cazul. |
|  |
| 7. Avizarea şi consultarea publică a proiectului – proiectul este publicat pentru transparență decizională pe pagina web a Primăriei municipiului Orhei în data de 07.08.2020. |
|  |
| 8. Constatările expertizei anticorupție – nu este cazul. |
|  |
| 9. Constatările expertizei de compatibilitate – nu este cazul. |
|  |
| 10. Constatările expertizei juridice – proiectul de decizie este avizat de specialistul jurist al primăriei Orhei dl Grigore MÎRA. |
|  |
| 11. Constatările altor expertize – nu au fost efectuate. |
|  |

Executor: specialist principal

Natalia NEGRU

07.08.2020